Procesul verbal al ședinței din data de 22.03.2016
Ședința a fost condusă de Manager General, Dr. Grasu Alis. 
Dr. Grasu Alis a deschis sedinta prezentand cazul unui copil cu meningococemie transportat de SABIF la Spitalul Matei Bals, dupa care a relatat despre diferentierea eruptiei cutanate in aceasta situatie fata de bolile eruptive sau alergice si a recunoasterii fiecarui caz dupa semnele si simptomele specifice.
A fost discutata situatia masinilor aflate in atelierul SABIF, fiind nominalizate persoanele responsabile pentru supervizarea activitatii de reparare a ambulantelor: Ing. Iacob Tiberiu, sing. Pelteacu Dan si seful de atelier Tanasescu Sorin.

D-na Manager General a prezentat noile bujii de intubat ce vor trebui sa intre in dotarea fiecarei masini de tip C, si noile masti de nebulizare achizitionate.

Farmacist Ionescu Mariana a anuntat ca exista in farmacie toate medicamentele si materialele sanitare necesare. 
S-au discutat diverse probleme administrative. Se vor achizitiona materiale pentru inceperea refacerii curtii SABIF cu mijloace proprii. 

D-na Manager General a insistat din nou pentru pastrarea curateniei in garajele microstatiilor.

Se vor face sedinte saptamanale cu operatoarele de luni pana joi si apoi sedinte cu medicii coordonatori.
Managerul General a făcut apel din nou la întregul personal să respecte protocoalele şi în acelaşi timp codul de etică şi deontologie şi să evite discuţiile neprincipiale atât în relaţiile cu terţi, colegii, cât şi mai ales faţă de pacienţi.
Așa cum s-a convenit pentru ședințele săptămânale, au fost predate Directorului Medical de către fiecare microstație situațiile STEMI, resuscitări și intubări.

În finalul ședinței caietele de control de la microstații au fost vizate de Managerul General. 
